Barefoot Cafe เป็นร้านที่ตั้งอยู่ในโครงการ Penguin Villa ค่ะ ร้านอยู่ด้านในสุดของโครงการเลย เป๊นห้องเล็กๆ ที่มีบาร์เดียว ครัวเป็นแบบเปิด เจ้าของร้านทำอาหารที่เราสั่งให้สดๆ ตรงหน้าเราเลยค่ะ ร้านนี้ไปเกิน 7 คนไม่ได้นะคะเพราะร้านแตกแน่ๆ ไม่มีที่นั่ง 55555 ความประทับใจแรกเลยก็คือบรรยากาศร้านค่ะ มันน่ารักแล้วก็ฟีลลิ่งฮิปสเตอร์มากๆ ถอดร้องเท้าก่อนเข้าร้านให้ความรู้สึกเหมือนกลับบ้านยังไงอย่างงั้น ชิ๊ลลลชิล

อาหารที่ร้านก็จะเป็นอาหารฝรั่งที่ทำง่ายๆ ซะส่วนใหญ่ค่ะ เช่น ลาซานญ่า มะเขือเทศอบชีส พิซซ่า สปาเก็ตตี้แล้วก็ของหวาน เป็นต้นค่ะ ร้านนี้อาหารทั้งหมดจะเป็นแบบ homemade นะคะ ทำเอง ทำสดๆ ให้ดูตรงหน้าเลย ตื่นเต้นมาก! เส้นสปาเก็ตตี้ก็ทำเอง แป้งพิซซ่าก็ทำเอง! อาจจะต้องใช้เวลานานหน่อย แต่รับรองว่าอร่อยถูกใจค่ะ (ซึ่งรสชาติเกินความคาดหมายเราไปเยอะมากนะ เราคิดว่าร้านน่ารักๆแบบนี้ของต้องไม่ค่อยอร่อยแน่เลยขายบรรยากาศ แต่ที่นี่อาหารอร่อยด้วย)

อาหารที่สั่งไปมี Baked Sausage with cheese, Baked tomato with cheese, pizza, pasta x summer และตบท้ายด้วย สปาเก็ตตี้ไอศครีมซอสมะม่วง อาหารอร่อยทุกเมนูเลยนะที่สั่งมา
Baked tomato with cheese หอม หวานๆ กินมะเขือเทศไม่เหมือนมะเขือเทศ รสออกหวานๆนมๆ คนที่ไม่กินผักอย่างเรากินได้ ใครๆ ก็น่าจะกินได้นะ ที่ชอบสุดคือพิซซ่า กับไอติมสปาเก็ตตี้ พิซซ่าแป้งบางๆ กรอบๆ อบเสร็จร้อนๆ อร่อยจนสั่งเบิ้ล ไอศครีมสปาเก็ตตี้ เอาไอศครีมนมมาบีบให้เป็นเส้น ปั่นมะม่วงสุกๆ แล้วราดลงไป หวานๆ นมๆ อมเปรี้ยวนิดๆ โอ๊ยย มันดีมากกกกกกกกกก

ไปเชียงใหม่อีกก็จะไปซ้ำอีก ประทับใจสุดๆ ถ่ายรูปก็สวยด้วย 5555 <3